Laila

Laila er et kvinnenavn av finsk og arabisk opprinnelse. De to opphavene er uavhengige av hverandre. Navnet er svært vanlig i blant annet Libanon, Kuwait og Iran.

Etymologi
Arabiske Laila (arabisk: ليلى, urdu: لیلیٰ) betyr «natt». Laila, Leila og Leyla er varianter av det arabiske navnet Layla.

Finske Laila kan ha opprinnelse i finsk-samisk Aila/Áila som er en form av Helga og betyr «hellig».

Utbredelse
Laila er kjent brukt i Norden fra slutten av 1800-tallet.  Navnet har kommet til Norge fra Finland. I Norge begynte navnet Laila å bli populært i 1930-åra, og hadde en popularitetstopp med 1,4 % i 1941. Bruken gikk nedover med noe oppgang på 60- og 70-tallet, men er senere mindre brukt.

Laila har navnedag den 27. februar i Norge, den 5. mars i Finland og den 5. juli i Sverige.

Laila eller Layla er i dag svært vanlige navn i blant annet Libanon, Kuwait og Iran.

|}

 I populærkulturen 

 Filmer 

 Laila – norsk stumfilm fra 1929
 Laila – svensk/dansk spillefilm fra 1937
 Laila – svensk/vesttysk film fra 1958

 Musikk 

 «Lille Laila» – norsk sang fra 1966
 Lille Laila – norsk musikkalbum fra 1969 med dansebandet Doodle Bugs
 Lille Laila – 20 år senere – norsk musikkalbum fra 1991 med dansebandet Doodle Bugs 

 Kjente personer som heter Laila 
 Laila Schou Nilsen (1919–1998), norsk skøyteløper, alpinist og tennisspiller
 Laila Freivalds (f. 1942), svensk politiker
 Laila Preikschas Nygjerdet (f. 1943), artist kjent som Cowboy-Laila
 Laila Stien (f. 1946), norsk forfatter
 Laila Riksaasen Dahl (f. 1947), norsk biskop
 Laila Dåvøy (f. 1948), norsk politiker, KrF
 Leyla Zana (f. 1961), kurdisk politiker
 Laila Goody (f. 1971), norsk skuespiller
 Leila El Khalifi (f. 1971), svensk popartist kjent som Leila K
 Leyla Sahin (f. 1973), tyrkisk student utvist fra sitt universitet i Tyrkia fordi hun brøt et tyrkisk lovforbud mot å bære hijab på universitetet
 Laila Samuelsen (f. 1976), norsk artist og låtskriver
 Leyla M. (f. 1986), iransk tvangsprostituert jente dømt til 99 piskeslag

 Annen bruk av navnet 
 Laila var blant de hundre vanligste navnene på kyr i Norge i 1988.

Referanser

 Eksterne lenker 


Kategori:Kvinnenavn
Kategori:Navn brukt i arabisk
Kategori:Navn brukt i dansk
Kategori:Navn brukt i engelsk
Kategori:Navn brukt i færøysk
Kategori:Navn brukt i finsk
Kategori:Navn brukt i grønlandsk
Kategori:Navn brukt i islandsk
Kategori:Navn brukt i norsk
Kategori:Navn brukt i svensk
Kategori:Navn brukt i urdu
Kategori:Navn med arabisk opprinnelse
Kategori:Navn med samisk opprinnelse
Kategori:Navn med norrøn opprinnelse
Kategori:Navn med urnordisk opprinnelse
Kategori:Navn typisk for den stille generasjonen i Norge